b'\n_START_ARTICLE_\nAnton Ferjan\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nAnton Ferjan\xc4\x8di\xc4\x8d je bil pred vojno gozdni delavec. Maja 1941 je dezertiral iz italijanske vojske in se novembra istega leta pridru\xc5\xbeil Primorski \xc4\x8deti. Leta 1942 je bil sprejet v KPS. Bil je komandir Vipavske \xc4\x8dete, intendant Gregor\xc4\x8di\xc4\x8devega bataljona in spremeljevalec komandanta So\xc5\xa1kega odreda. Po kapitulaciji Italije je bil politi\xc4\x8dni komisar zalednega bataljona v Ajdov\xc5\xa1\xc4\x8dini, nato komandir za\xc5\xa1\xc4\x8ditne \xc4\x8dete pri Pokrajinskem komiteju KPS za Primorsko in Istro. Jeseni 1944 je obiskoval oficirsko \xc5\xa1olo Glavnega \xc5\xa1taba NOV in POS, kasneje pa je bil komandant \xc4\x8cepovana, Kranja in \xc5\xa0kofje Loke. Po osvoboditvi je bil direktor lesnoindustrijskih podjetij v Ajdov\xc5\xa1\xc4\x8dini.'